b"\n_START_ARTICLE_\nL'estrany\n_START_SECTION_\nArgument\n_START_PARAGRAPH_\nExplica en primera persona la vida del seu protagonista, de cognom Mersault, des de la mort de la seva mare fins a la seva pr\xc3\xb2pia; \xc3\xa9s ell mateix l'estrany. Se sent diferent a les persones amb les quals es creua perqu\xc3\xa8 ha perdut il\xc2\xb7lusi\xc3\xb3 per la vida. Se sent buit, passiu, indiferent i sense capacitat per a participar veritablement en la comunitat._NEWLINE_Mr. Mersault no \xc3\xa9s capa\xc3\xa7 de connectar, enfrontar i veritablement expressar les seves emocions, ni el dol per la mort de la seva mare ni la follia de l'enamorament amb la seva xicota. No cuida, ni tan sols \xc3\xa9s conscient de tenir la seva vida interior, ni es permet cap mena de transcend\xc3\xa8ncia. Aix\xc3\xad, es mou com un esperit que flota a l'atzar entre les altres persones, sense sentir que \xc3\xa9s vist ni que pot arribar a aquestes. Potser s\xc3\xb3n persones igualment soles i desorientades que, com ell, passegen amb un somriure. Sent que no pot controlar la seva vida i, fins i tot, que ning\xc3\xba pot aspirar a fer-ho, i aix\xc3\xad les petites foteses el van abocant a poc a poc a l'autodestrucci\xc3\xb3. Se sent massa petit, massa d\xc3\xa8bil, completament insignificant, enfront del m\xc3\xb3n en qu\xc3\xa8 es mou, la seva pr\xc3\xb2pia vida personal i la societat, en la qual no pot intervenir-hi veritablement.\n_START_SECTION_\nCuriositats\n_START_PARAGRAPH_\nL'any 1979, la banda musical brit\xc3\xa0nica The Cure es va inspirar en aquest llibre per a la seva can\xc3\xa7\xc3\xb3 Killing an Arab."